প্রথম কূপ

Adapted by BookBox

এই বইয়ের লেখক, চিত্রকর ও প্রকাশক অন্য ভাষায় এর অনুবাদে উৎসাহিত ও সহযোগিতা করে, কিন্তু তাদের অনুরোধ এর লেখা ও ছবির পরিবর্তন যেন সর্বনিম্ন পর্যায়ে রাখা হয়।

হ্রদের ধারে এক ছোট রাজ্য ছিল। একবার গ্রীষ্মকালে কোনো বৃষ্টি হলো না, এবং হ্রদ শুকিয়ে গেলো।

---

লোকজন চিন্তিত হয়ে পড়লো, এবং তারা রাজার কাছে গেলো। “অনেকদিন ধরে কোনো বৃষ্টিপাত নেই। আমাদের জমিতে কোনো ফসল ফলছে না!” কৃষকেরা বললো। “পানিতে কোনো মাছ নেই। আমরা কিভাবে আয় উপার্জন করবো?” জেলেরা বললো।

“বিপর্যয় থেকে আমাদের রক্ষা করুন, রাজা মহাশর,” মহিলারা বললো। শিশুরা তৃষ্ণায় কান্নাকাটি করলো। রাজা তার চার জেনারেলকে চারদিকে পানির সন্ধানে পাঠালেন।

---

প্রথম জেনারেল পূর্বদিকে গেলেন, যেদিক থেকে সূর্য ওঠে। দ্বিতীয় জেনারেল দক্ষিণ দিকে গেলেন, যেখানে প্রচুর ধুলা আর উত্তাপ। তৃতীয় জেনারেল পশ্চিম দিকে গেলেন, যেখানে সূর্য অস্ত যায়। চতুর্থ জেলারেল নর্থ স্টার অনুসরণ করে গেলেন উত্তর দিকে।

তারা দিনের পর দিন, রাতের পর রাত, ওপরে ও নিচে সব জায়গায় খুঁজলেন। কিন্তু পানি খুঁজে পেলেন না। তিন জেনারেল খালি হাতে ফিরে এলেন।

কিন্তু যে জেনারেল উত্তর দিকে গিয়েছিলেন তিনি দৃঢ়প্রতিজ্ঞ ছিলেন যাতে রাজা ব্যর্থ না হন। তিনি এক সময় একটা ঠাণ্ডা পাহাড়ি গ্রামে এসে পৌঁছলেন।

তিনি পাহাড়ের নিচে বসেছিলেন। সে সময় এক বৃদ্ধা এসে তার পাশে বসলো। জেনারেল দিগন্তের দিকে আঙুল তুলে দেখালেন এবং বললেন, “আমি এক সুন্দর রাজ্য থেকে এসেছি। সেখানে বছর ধরে বৃষ্টি হয়নি। আপনি কি আমাকে পানি পেতে সাহায্য করতে পারেন?”

মহিলা জেনারেলকে বললো তাকে অনুসরণ করতে। তারা পাহাড়ে উঠে একটি গুহায় প্রবেশ করলো।

“আমাদের দেশেও পানি নেই,” মহিলা বললো। সে গুহায় জমে থাকা বরফ দেখিয়ে বললো: “এখান থেকে কিছু বরফ নিয়ে যান এবং আপনাদের রাজ্যে আর পানির অভাব হবে না।”

জেনারেল বড় এক টুকরা বরফ ভাঙলেন, সেটি তার ঘোড়ার গাড়িতে বোঝাই করলেন এবং রাজ্যে ফিরে এলেন।

জেনারেল যখন রাজপ্রাসাদে ঢুকলেন, ততক্ষণে বড় বরফের টুকরা গলে ছোট হয়ে গেছে।

রাজ্যের কেউ এর আগে কখনো বরফ দেখেনি। সবাই আশ্চর্য হয়ে এটিকে দেখলো। “এটি নিশ্চয় কোন পানির বীজ,” একজন মন্ত্রী মন্তব্য করলেন।

রাজা পানির বীজটিকে তৎক্ষণাৎ বপন করার আদেশ দিলেন। কৃষকেরা মাটি খুঁড়তে খুঁড়তে বরফের টুকরাটি গলে আরো ছোট হয়ে গেলো।

তারা তড়িঘড়ি করে বীজটি গর্তে পুরলো। কিন্তু এটি মাটি দিয়ে ঢেকে দেওয়ার আগেই গলে শেষ হয়ে গেলো। কৃষকেরা বিভ্রান্ত ও চিন্তিত হয়ে পড়ে। তারা আরো গভীরভাবে গর্ত খোঁড়ে, সারা রাত ধরে। তারা হন্যে হয়ে বীজটিকে খুঁজলো।

ভোরের দিকে রাজা এসে দেখলেন ক্লান্ত কৃষকেরা গর্তের চারপাশে ঘুমিয়ে আছে।

আশ্চর্য ব্যাপার! রাজা গর্তের ভিতরে উঁকি মেরে দেখলেন। “এই যে ধন্য মানুষেরা, জেগে ওঠো,” রাজা বললেন। “পানির বীজ থেকে পানি বেরুচ্ছে! গর্তের ভেতরে পানি!” এভাবেই প্রথম কূপটি তৈরি হয়।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story The First Well, author: Adapted by BookBox . illustrator: Emanuele Scanziani. Published by BookBox, https://youtu.be/4Ql7wHgsjSs © BookBox. Released under CC BY-NC-SA 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/